CELEX: 32016R2120
Language: ro
Date: 2016-12-02 00:00:00
Title: Regulamentul de punere în aplicare (UE) 2016/2120 al Comisiei din 2 decembrie 2016 de modificare a Regulamentului (CE) nr. 1033/2006 în ceea ce privește dispozițiile menționate la articolul 3 alineatul (1) (Text cu relevanță pentru SEE )

3.12.2016   
            
            
               RO
            
            
               Jurnalul Oficial al Uniunii Europene
            
            
               L 329/70
            
         REGULAMENTUL DE PUNERE ÎN APLICARE (UE) 2016/2120 AL COMISIEI
   din 2 decembrie 2016
   de modificare a Regulamentului (CE) nr. 1033/2006 în ceea ce privește dispozițiile menționate la articolul 3 alineatul (1)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 552/2004 al Parlamentului European și al Consiliului din 10 martie 2004 privind interoperabilitatea rețelei europene de gestionare a traficului aerian (regulament privind interoperabilitatea) (1), în special articolul 3 alineatul (5),
   după consultarea Comitetului pentru cerul unic,
   întrucât:
   
               (1)
            
            
               Articolul 2 alineatul (2) punctul 16 din Regulamentul (CE) nr. 1033/2006 al Comisiei (2) face trimitere la definițiile enunțate în volumul 1 al Procedurilor pentru serviciile de navigație aeriană ale Organizației Aviației Civile Internaționale (OACI) – Operațiunile aeronavelor (PANS – OPS, Doc 8168), mai precis la a patra sa ediție din 1993, care include amendamentul nr. 13. De la adoptarea Regulamentului (CE) nr. 1033/2006, OACI a modificat documentul respectiv și a adoptat a cincea ediție din 2006, care include amendamentul nr. 6.
            
         
               (2)
            
            
               Anexa la Regulamentul (CE) nr. 1033/2006 se referă la dispozițiile prevăzute în anexa 2 OACI – Regulile aerului, mai precis la ediția a zecea a acesteia din iulie 2005, care include toate amendamentele până la nr. 42. De la adoptarea Regulamentului de punere în aplicare (UE) nr. 428/2013 (3) al Comisiei, regulile comune ale aerului, astfel cum au fost adoptate prin Regulamentul de punere în aplicare (UE) nr. 923/2012 al Comisiei (4), au devenit aplicabile și au fost recent actualizate din nou prin Regulamentul de punere în aplicare (UE) 2016/1185 al Comisiei (5). Aceste reguli comune ale aerului abordează, în special, în secțiunea 4 din anexa la Regulamentul de punere în aplicare (UE) nr. 923/2012, prevederile referitoare la planurile de zbor, înlocuind prin urmare referințele anterioare la anexa 2 a OACI.
            
         
               (3)
            
            
               Anexa la Regulamentul (CE) nr. 1033/2006 se referă la dispozițiile prevăzute în cadrul Procedurilor pentru serviciile de navigație aeriană ale OACI – Gestionarea traficului aerian (PANS-ATM, Doc 4444) și, mai exact, la cea de a 15-a ediție a sa din 2007, care include amendamentul 4. De la adoptarea Regulamentului (UE) nr. 428/2013, OACI a modificat documentul în cauză, cel mai recent prin includerea amendamentului nr. 6. Anexa la Regulamentul (CE) nr. 1033/2006 se referă, de asemenea, la dispozițiile prevăzute în Procedurile suplimentare regionale ale OACI (Doc 7030), mai exact la ediția a cincea a acestora, din 2008, care include amendamentul nr. 7. De la adoptarea Regulamentului de punere în aplicare (UE) nr. 428/2013, OACI a modificat documentul în cauză, cel mai recent prin includerea amendamentului nr. 9.
            
         
               (4)
            
            
               Referințele din Regulamentul (CE) nr. 1033/2006 la anexa 2, Doc 8168, Doc 4444 și Doc 7030 ale OACI ar trebui actualizate pentru a permite statelor membre să își îndeplinească obligațiile juridice internaționale și pentru a asigura coerența cu cadrul de reglementare internațional al OACI.
            
         
               (5)
            
            
               Prin urmare, Regulamentul (CE) nr. 1033/2006 ar trebui să fie modificat în consecință,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 1033/2006 se modifică după cum urmează:
   
               1.
            
            
               la articolul 2 alineatul (2), punctul 16 se înlocuiește cu următorul text:
               
                           „16.
                        
                        
                           «proceduri în zona terminală» înseamnă plecările instrumentale obișnuite și sosirile instrumentale obișnuite, astfel cum sunt definite în Procedurile pentru serviciile de navigație aeriană ale OACI – Operațiunile aeronavelor (PANS-OPS, Doc 8168 – volumul 1 – ediția a cincea – 2006, care include toate amendamentele până la nr. 6).”;
                        
                     
         
               2.
            
            
               anexa se înlocuiește cu textul din anexa la prezentul regulament.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 decembrie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 96, 31.3.2004, p. 26.
   
      (2)  Regulamentul (CE) nr. 1033/2006 al Comisiei din 4 iulie 2006 de stabilire a cerințelor privind procedurile pentru planurile de zbor în faza premergătoare zborului pentru cerul unic European (JO L 186, 7.7.2006, p. 46).
   
      (3)  Regulamentul de punere în aplicare (UE) nr. 428/2013 al Comisiei din 8 mai 2013 de modificare a Regulamentului (CE) nr. 1033/2006 în ceea ce privește dispozițiile OACI menționate la articolul 3 alineatul (1) și de abrogare a Regulamentului (UE) nr. 929/2010 (JO L 127, 9.5.2013, p. 23).
   
      (4)  Regulamentul de punere în aplicare (UE) nr. 923/2012 al Comisiei din 26 septembrie 2012 de stabilire a regulilor comune ale aerului și a dispozițiilor operaționale privind serviciile și procedurile din navigația aeriană și de modificare a Regulamentului de punere în aplicare (UE) nr. 1035/2011 și a Regulamentelor (CE) nr. 1265/2007, (CE) nr. 1794/2006, (CE) nr. 730/2006, (CE) nr. 1033/2006 și (UE) nr. 255/2010 (JO L 281, 13.10.2012, p. 1).
   
      (5)  Regulamentul de punere în aplicare (UE) 2016/1185 al Comisiei din 20 iulie 2016 de modificare a Regulamentului de punere în aplicare (UE) nr. 923/2012 în ceea ce privește actualizarea și completarea regulilor comune ale aerului și a dispozițiilor operaționale privind serviciile și procedurile din navigația aeriană (SERA partea C) și de abrogare a Regulamentului (CE) nr. 730/2006 (JO L 196, 21.7.2016, p. 3).
   
      ANEXĂ
      
         
            „ANEXĂ
            
               Dispoziții menționate la articolul 3 alineatul (1)
            
            
                     
                        1.
                     
                     
                        Secțiunea 4 din anexa la Regulamentul de punere în aplicare (UE) nr. 923/2012 al Comisiei (1).
                     
                  
                     
                        2.
                     
                     
                        Capitolul 4 din secțiunea 4.4 (Planuri de zbor) și capitolul 11 punctul 11.4.2.2 (Mesaje de mișcare) din Doc. 4444 al PANS-ATM al OACI (ediția a 15-a din 2007, inclusiv toate amendamentele până la nr. 6).
                     
                  
                     
                        3.
                     
                     
                        Capitolul 2 (Planuri de zbor) și capitolul 6 punctul 6.12.3 (Estimări ale limitelor) din Procedurile suplimentare regionale, Doc. 7030, Proceduri suplimentare regionale europene (EUR) (ediția a cincea din 2008, inclusiv toate amendamentele până la nr. 9).
                     
                  
      
      
         (1)  Regulamentul de punere în aplicare (UE) nr. 923/2012 al Comisiei din 26 septembrie 2012 de stabilire a regulilor comune ale aerului și a dispozițiilor operaționale privind serviciile și procedurile din navigația aeriană și de modificare a Regulamentului de punere în aplicare (UE) nr. 1035/2011 și a Regulamentelor (CE) nr. 1265/2007, (CE) nr. 1794/2006, (CE) nr. 730/2006, (CE) nr. 1033/2006 și (UE) nr. 255/2010 (JO L 281, 13.10.2012, p. 1).”